Държавен вестник, бр. 54, 2010 г., стр. 7

БРОЙ  54	
Д Ъ Р Ж А В Е Н  В Е С Т Н И К 	
СТР.  7  
4. Алинея 4 се отменя.
§ 21. В чл. 40е се правят следните изменения:
1. Алинея 4 се изменя така:
„(4) Поне един от членовете на одитния 
комитет трябва да е независим от надзорния 
съвет и да има завършено висше образование 
със специалност счетоводство или финанси и да 
притежава най-малко 5 години професионален 
опит по счетоводство или одит.“
2. Алинея 5 се отменя.
§ 22. В чл. 40н ал. 2 се изменя така: 
„(2) Ключовият одитор на одиторско пред­
приятие, както и одитор, който работи пряко 
чрез индивидуална практика, когато одитират 
предприятие, извършващо дейност от обществен 
интерес, трябва да се оттеглят, след като са из­
вършвали одитни ангажименти в продължение 
на 5 поредни години от датата на назначаване 
в одитираното предприятие. Те не могат да 
участват в одита на същото предприятие преди 
изтичането на две години от оттеглянето си от 
ангажимента за одит.“
§ 23. В чл. 40у, ал. 5 думата „одитори“ се 
заличава.
§ 24. В чл. 41 се правят следните изменения:
1. В ал. 1 думите „членове на органите на 
Института на дипломираните експерт-счетово­
дители или членове на комисията“ се заменят 
с „контрольорите на Института на дипломира­
ните експерт-счетоводители или инспекторите 
на комисията“.
2. В ал. 6 думите „членове на органите на 
Института на дипломираните експерт-счетово­
дители или член на комисията“ се заменят с 
„лицата, установили нарушението“.
§ 25. В допълнителните разпоредби се правят 
следните изменения и допълнения:
1. В § 1:
а) в т. 11 буква „з“ се отменя;
б) създават се т. 22, 23, 24, 25, 26 и 27:
„22. „Инспектор“ е лице, което не упражнява 
дейност, свързана с независимия финансов одит, 
и е в трудови или извънтрудови правоотношения 
с комисията, отговаря на определените изисква­
ния на този закон за придобита квалификация 
и опит и е преминало обучение за контрол на 
качеството.
23. „Експерт“ е физическо лице със спе­
цифични познания за финансовите пазари, 
финансовото отчитане, одитиране или други 
области, свързани с проверките и практиката 
на извършваните одити по този закон.
24. „Контрольор“ е лице, член на Института 
на дипломираните експерт-счетоводители, пре­
минало обучение за контрол на качеството и 
утвърдено за контрольор.
25. „Опит в областта на независимия финан­
сов одит“ е опитът в областта на счетоводството, 
финансовото отчитане и одита.
26. „Проверка“ е съвкупност от систематични, 
планирани процедури за проверяване качест­
вото на дейността на регистрираните одитори 
и специализирани одиторски предприятия и 
включва оценка на спазването на приложи­
мите стандарти за одит и на изискванията за 
независимост, на количеството и качеството 
на изразходваните ресурси, на полученото 
одиторско възнаграждение и на системата за 
вътрешен контрол на качеството.
27. „Разследване“ е изпълнението на съвкуп­
ност от процедури за откриване, коригиране 
и предотвратяване на неправилно извършване 
на независимия финансов одит, както и на 
нарушения на приложимите международни 
стандарти и законови разпоредби от регистри­
раните одитори и специализираните одиторски 
предприятия.“
2. Създава се § 1б:
„§ 1б. Комисията за публичен надзор над 
регистрираните одитори е компетентният орган, 
на който е възложен надзорът над регистри­
раните одитори и одиторски дружества, както 
и ефективното сътрудничество на общностно 
ниво, по отношение на надзорните действия 
на държавите – членки на Европейския съюз.“
Преходни разпоредби
§ 26. (1) С влизането в сила на този закон 
мандатът на члена на комисията – представител 
на Министерството на икономиката, енергетика­
та и туризма, и мандатите на членовете – пред­
ставители на Института на дипломираните 
експерт-счетоводители, се прекратяват.
(2) Председателят на комисията в 14-дневен 
срок от влизането в сила на този закон пред­
лага на Народното събрание да избере за член 
на комисията представител на Института на 
дипломираните експерт-счетоводители.
§ 27. Разпоредбата на чл. 40н, ал. 2 се прилага 
за одитни ангажименти за годишни финансови 
отчети, съставени след 31 декември 2008 г.
Законът е приет от 41-ото Народно събрание 
на 1 юли 2010 г. и е подпечатан с официалния 
печат на Народното събрание.
Председател на Народното събрание: 
Цецка Цачева
5682
УКАЗ № 184
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ 
Законът за изменение и допълнение на Зако­
на за движението по пътищата, приет от ХLI 
Народно събрание на 1 юли 2010 г.
Издаден в София на 7 юли 2010 г.
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова